钦定古今图书集成/明伦汇编/氏族典/第045卷 > 《廖用贤尚友录》 > 郗昙
## 钦定古今图书集成/明伦汇编/氏族典/第045卷 > 《廖用贤尚友录》 > 郗昙

按《晋书郗鉴传》，“鉴子昙，字重熙，少赐爵东安县开国
伯，拜通直散骑侍郎，迁中书侍郎。简文帝为抚军，引
为司马，寻除尚书吏部郎，拜御史中丞，加散骑常侍，
除北中郎将，都督徐亮青幽扬州之晋陵诸军事，领
徐兖二州刺史，假节，镇下邳。后与贼战失利，降号建
威将军。寻卒，追赠北中郎，谥曰简。子恢嗣。”

===郗迈===按《万姓统谱》：“迈，鉴兄子，为晋陵内史，谦爱养士，为流
亡所归，擢兖州刺史。”